burgasdotpro/wikipedia huggingface dataset:
Ԗ

Ԗ (minuskula: ԗ) je v súčasnosti už nepoužívané písmeno cyriliky. Používalo sa na zápis mordvianskych jazykov.
Ԍ

Ԍ (minuskula: ԍ) je v súčasnosti už nepoužívané písmeno cyriliky.
Používalo sa medzi rokmi 1920 a 1930 na zápis komijčiny (Molodcovova azbuka). Písmeno je podobné písmenu G v latinke.
Ԏ

Ԏ (minuskula: ԏ) je v súčasnosti už nepoužívané písmeno cyriliky.
Používalo sa medzi rokmi 1920 a 1930 na zápis komijčiny (Molodcovova azbuka).
Ҹ

Ҹ (minuskula: ҹ) je v súčasnosti oficiálne už nepoužívané písmeno cyriliky.
Je to variant písmena Ч. Používalo sa medzi rokmi 1958 a 1991 na zápis azerbajdžančiny. V roku 1991 azerbajdžančina oficiálne prešla na zápis latinkou. Písmeno zachycovalo rovnakú hlásku ako písmeno Ҷ v tadžičtine, ako písmeno Ӌ v chakaštine, ako písmeno Џ v srbčine, ako písmeno Ӝ v udmurtčine, alebo ako v minulosti používané písmeno Ӂ v moldavčine a gagauzštine.
Ԙ

Ԙ (minuskula: ԙ) je v súčasnosti už nepoužívané písmeno cyriliky. Používalo sa na zápis mordvianskych jazykov a zachycovalo hlásku "jæ".
Ԝ

Ԝ (minuskula ԝ) je v súčasnosti už bežne nepoužívané písmeno cyriliky.
Používalo sa na zápis kurdčiny. V súčasnosti je využívane vo vedeckých textoch na zápis jagnóbčiny, ale v bežnom zápise používané nie je, v bežných textoch je miesto písmena Ԝ používané písmeno В.
8 (číslo)

Osem je prirodzené číslo, ktoré nasleduje po čísle sedem a predchádza číslu deväť. Rímska číslica je VIII.
Matematika.
Osmička je tretie najmenšie zložené číslo. Je treťou mocninou čísla dva, jeho jedinými deliteľmi sú predchádzajúce mocniny čísla dva: 1, 2 a 4. Je to Fibonacciho číslo a zároveň Tetranacciho číslo.
Číslo osem je základom osmičkovej (oktalovej) sústavy, ktorá sa používa napríklad v Unixe pre zápis práv k súborom alebo v niektorých programovacích jazykoch k zápisu číselných konštánt.
Osem je počet bitov v jednom bajte.
Čína.
V Číne je číslu 8 prikladaný veľký význam; znamená tiež „mnoho“ alebo „nekonečno“. Hongkonská mestská čipová karta slúžiaca ako jazdný doklad v miestnej doprave nesie názov „Octopus“ (chobotnica), pôvodný čínsky názov znamenal „preukaz ôsmich príjazdov“, vo voľnom preklade „dostať sa kamkoľvek“. Logom karty je Möbiov pás v podobe ležiacej arabskej číslice 8.
21 Questions

„21 Questions“ je skladba amerického rappera 50 Centa a Nate Dogga. Skladbu napísali 50 Cent, K. Risto, J. Cameron a V. Cameron pre 50 Centov komerčný debutový album "Get Rich or Die Tryin’". Skladba bola vydaná v roku 2003 ako druhý singel a stala sa jeho druhou skladbou, ktorá dosiahla 1. miesto v Billboard Hot 100, po skladbe „In da Club“. Tiež dosiahla 6. miesto v rebríčku UK Singles Chart.
7 (číslo)

Sedem je prirodzené číslo, ktoré nasleduje po čísle šesť a predchádza číslu osem. Rímska číslica je VII.
6 (číslo)

Šesť je prirodzené číslo, ktoré nasleduje po čísle päť a predchádza číslu sedem. Rímska číslica je VI. Archaické označenie pre množstvo 6 je poltucet, teda polovica tuctu.
Matematika.
Šestka je druhé najmenšie zložené číslo. Jeho celočíselnými deliteľmi sú čísla 1, 2 a 3. Pretože číslo 6 je súčtom týchto deliteľov, je šestka dokonalé číslo. Ďalšie dokonalé číslo je 28. 
Šesť rovnakých mincí môže byť položených okolo centrálnej mince rovnakého priemeru tak, že každá minca sa dotýka centrálnej mince a zároveň sa dotýka dvoch svojich susedov bez toho, aby vznikla akákoľvek medzera. Sedem mincí takto usporiadať nemožno. 
Šesťstranný mnohouholník sa nazýva hexagón.
5 (číslo)

Päť je prirodzené číslo, ktoré leží medzi štvorkou a šestkou. Rímska číslica pre číslo päť je V.
Matematika.
Päťka je 
Chémia.
5 je atómové číslo bóru.
Návrat vozíka

Návrat vozíka (po anglicky "carriage return"; skratka CR alebo CARRET, Unicode ␍) je v počítačovej terminológii názov pre špeciálny netlačiteľný riadiaci znak, ktorý posunie kurzor na začiatok riadku.
ASCII kód tohto znaku je codice_1 (šestnástkovo) respektíve codice_2 (desiatkovo).
V prípade ďalekopisov sa pri prijatí tohto znaku posunul valec s papierom na začiatok riadku. U ihličkových tlačiarní je tento znak pokynom k posunu tlačovej hlavy k ľavému okraju papiera. Počítačový terminál na tento znak obvykle reaguje posunom kurzoru na začiatok riadku.
Rozluka

Rozluka môže byť:
Ďalekopis

Ďalekopis môže byť:
Telex

Telex (skr. z "teleprinter exchange service") môže byť:
Nikopol

Nikopol môže byť:
In da Club

„In da Club“ je hip-hopová skladba amerického rappera 50 Centa, z jeho komerčného debutového albumu "Get Rich or Die Tryin’". Skladbu produkoval Dr. Dre spolu s koprodukciou od Mika Elizonda a napísali ju Dr. Dre, Elizondo a 50 Cent. Skladba bola vydaná v januári 2003 ako hlavný singel albumu, a bola pozitívne prijatá hudobnými kritikmi.
V rebríčku "Billboard" Hot 100 dosiahla skladba 1. miesto, čím sa stala jeho prvým singlom, ktorý dosiahol 1. miesto. Na 46. ročníku udeľovania cien Grammy v roku 2003 bola skladba nominovaná na cenu Grammy za najlepší mužský sólový rapový výkon a Najlepšiu rapovú pieseň. Hudobné video k skladbe vyhralo ceny Best Rap Video a Best New Artist počas MTV Video Music Awards v roku 2003. V roku 2009 bol singel zaradený na 24. miesto v zozname „Hot 100 Songs of the Decade“ časopisu "Billboard". Tiež bol zaradený na 13. miesto v zozname „Best Songs of the Decade“ časopisu "Rolling Stone". V roku 2010 bola skladba zaradená na 448. miesto v zozname The 500 Greatest Songs of All Time časopisu "Rolling Stone".
Zostava.
Informácia pochádzajú z albumových poznámok albumu "Get Rich or Die Tryin’".
Abataj-chán

Abataj-chán alebo Abataj-Sajn-chán alebo Abtaj-chán (* 1554† 1587) bol severomongolské knieža, zakladateľ dynastie Tüšet-chánov. V roku 1578 sa stretol s dalajlámom Sönam Gjamccho a vyhlásil lamaizmus za štátne náboženstvo. Na ruinách hlavného mesta Mongolskej ríše Karakorum dal v roku 1586 postaviť Erdenedzú, najstarší buddhistický kláštor v Mongolsku.
Abaz

Abaz (iné názvy: abagi, abbasí) je perzská minca, pomenovaná podľa Abbása I. Veľkého. Bola vyrobená zo striebra a vážila 7.7 g. 
Použitie v iných krajinách.
Abaz sa od roku 1782 až do 19. storočia používal i v Gruzínsku, minca vážila iba 3 gramy. Do roku 1926 sa ňou platilo i v Afganistane.
Majstrovstvá sveta v podhladinovom ragby

Majstrovstvá sveta v podhladinovom ragby je vrcholné medzinárodné podujatie národných družstiev v podhladinovom ragby, ktoré riadi Svetová konfederácia činností pod vodou (CMAS). Jeho dejiny siahajú do roku 1981, kedy sa v Nemecku konal prvý turnaj majstrovstiev sveta, vtedy len v mužskej kategórii. O 10 rokov neskôr sa v Dánsku konali majstrovstvá sveta už aj so ženským turnajom. Majstrovstvá pebiehajú so 4-ročnou periodicitou. Dominujú v nich krajiny Severnej Európy a kolíska tohoto športuNemecko.
Dvojprúdový motor

Dvojprúdový motor (iné názvy: turboventilátorový motor, turbodúchadlový motor, dvojprúdová pohonná jednotka) je typ leteckého motora, ktorý pracuje na podobnom princípe ako prúdový motor, no na rozdiel od obyčajného prúdového motora, kombinuje dva druhy motorov: jednak konvenčný turbínový motor a jednak dúchadlo s prstencom podobné vrtuli. Vzduch, vstupujúci do motora, je najprv stlačený dúchadlom. Časť vzduchu potom prúdi do vysokotlakovej časti motora, zvyšok túto časť obteká obtokovým kanálom. Ťah motora je vyvolaný účinkom oboch prúdov plynov.
Charakteristika.
Cez dvojprúdový motor prúdi výrazne viac vzduchu ako cez prúdový motor. Rýchlosť výstupných plynov je preto pri rovnakom výkone nižšia. Dvojprúdové motory sú preto obvykle menej hlučné a majú nižšiu spotrebu. To je aj dôvod, prečo sú dnes takmer všetky dopravné a vojenské lietadlá vybavené týmito motormi. Dvojprúdové motory vojenských lietadiel majú väčšinou malý obtokový pomer a bývajú vybavené prídavným spaľovaním. Dvojprúdové motory sú najúčinnejšie predovšetkým pri rýchlosti od 500 do 1000 km/h, teda pri rýchlosti, v ktorej je prevádzkovaná väčšina komerčných lietadiel. Dvojprúdové motory udržujú efektivitu nad obyčajnými prúdovými motormi pri nízkych nadzvukových rýchlostiach do približne Mach 1,6, ale tiež môže byť efektívny pri plynulom použití prídavného spaľovania pri rýchlosti Mach 3 a viac.
Dejiny.
Prvé prúdové motory boli veľmi neefektívne čo sa týka spotreby paliva a ich celkový tlakový pomer a teplota vstupných plynov turbíny boli veľmi obmedzené technológiou dostupnou v tom čase. Celkom prvý dvojprúdový motor v prevádzke bol nemecký Daimler-Benz DB 670 (označený vtedajším ministerstvom Tretej ríše ako 109-007), ktorý mal svoj skúšobný let dňa 1. apríla 1943. V Spojenom kráľovstve bol prúdový motor s axiálnym kompresorom Metropolitan-Vickers F.2 vybavený dúchadlom, čím sa stal prvým britským dvojprúdovým motorom.
Majstrovstvá Európy v podhladinovom ragby

Majstrovstvá Európy v podhladinovom ragby je najvyššie európske podujatie národných družstiev v podhladinovom ragby, ktoré riadi Svetová konfederácia činností pod vodou (CMAS). Jeho dejiny siahajú do roku 1978, kedy sa vo Švédsku konali prvé majstrovstvá Európy, vtedy len v mužskej kategórii. O 11 rokov neskôr sa v Nórsku konali už spoločné majstrovstvá Európy pre mužov i ženy. Majstrovstvá prebiehajú so 4-ročnou periodicitou. Dominujú v nich družstvá krajín Severnej Európy a kolíska tohoto športu, Nemecko.
Nobutada Oda

 Nobutada Oda (; * 1557 – † 21. jún 1582) bol najstarším synom Nobunagu Odu a samuraj, ktorý bojoval v mnohých bitkách počas obdobia Sengoku. Viedol armády svojho otca v bitkách proti Hisahidovi Macunagovi a proti klanu Takeda.
V roku 1582 bol jeho otec prinútený Micuhidom Akečim, jedným zo svojich generálov, spáchať samovraždu. Nobutada ušiel do hradu Azuči, kde bol prepadnutý Akečiho mužmi a tiež prinútený k samovražde.
Hisahide Macunaga

 Hisahide Macunaga (; * 1510 – † 19. november 1577) bol japonský daimjó obdobia Sengoku.
Spoločník Čokeia Mijošiho, bol od roku 1540 vazalom Masanagu Mijošiho. Pod jeho vedením bola v roku 1560 dobytá provincia Jamato a do roku 1564 si vybudoval dostatočne silnú základňu, aby sa stal skutočne nezávislým. Predpokladá sa, že bol v tomto období zapojený do sprisahania proti Čokeiovi, od roku 1561 do roku 1563 zomreli traja Čorkeiovi bratia a syn Jošioki. Po smrti Čokeia, bol ako dedič ustanovený adoptovaný Jošicugu Mijoši, príliš mladý na vládnutie. Poručníctvo zdieľali traja muži – Nagajuki Mijoši, Masajasu Mijoši a Tomomici Iwanari.
V roku 1565 poručníci a Hisahide spolupracovali a vypravili armádu, aby zajala Jošiteru Ašikagu, šóguna, ktorý bol následne buď zavraždený alebo prinútený spáchať samovraždu. Jeho brat, Jošiaki Ašikaga, ušiel a ako šógun bol ustanovený jeho mladý bratranec Jošihide.
V roku 1566 začal boj medzi Hisahideom a Mijošim. Spočiatku vojská Hisahidea boli neúspešné a ich zničenie budhistického Tódai-dži v Nara bolo považované za hanebný čin.
V roku 1568 Nobunaga Oda s bábkovým vládcom Jošiakim napadol Hisahidea. Nobunaga obsadil v novembri Kjóto a Hisahide bol prinútený ku kapitulácii. Jošiaki bol ustanovený šógunom a tento post zastával až do roku 1573, keď odstúpil pred silou Nobunagu. Hisahide si udržal provinciu Jamato a krátky čas slúžil Nobunagovi v jeho ťaženiach proti Mijošiom a iným. V roku 1573 sa Hisahide nakrátko spojil s Mijošim, ale keď nebola nádej na úspech vrátil sa k Nobunagovi a bojoval proti Mijošiom. V roku 1577 sa oddelil znovu od Nobunagu a vtedy sa Nobunaga obrátil proti nemu a obliehal ho v hrade Šigisan. Bol porazený no vzdorovitý Hisahide spáchal samovraždu a nariadil zničiť svoju hlavu, aby sa nestala trofejou (jeho syn, Kodžiro Macunaga, schytil hlavu Hisahidea a skočil z hradných múrov a preťal si hrdlo mečom) a tiež zničil neoceniteľnú nádobu na čaj ("Hiragumo"), po ktorej dychtil Nobunaga. Jeho syn, Hisamiči, tiež v obkľúčení, spáchal samovraždu.
Hisahide je často v románoch zobrazovaný ako scvrknutý a intrigujúci muž, ale je to fiktívny obraz na základe jeho vrážd a zničenia Tódai-dži. Po pravde povedané, bol vysoký príťažlivý a vzdelaný muž, patrón umenia.
Antoine Thomson d’Abbadie

Antoine Thomson d’Abbadie (* 3. január 1810, Dublin, Írsko – † 19. marec 1897, Paríž, Francúzsko) bol francúzsky geograf a cestovateľ. Je známy najmä ako jeden z prvých európskych prieskumníkov oblasti Etiópie, kde spolu s bratom Arnauldom strávil viac ako 11 rokov (18371848). Objavil rieku Giba, ktorú mylne považovali za prameň Bieleho Nílu. 
Svoje poznatky o Etiópii zhrnul v knihách:
Komenského ulica (Žilina)

Komenského je frekventovaná ulica v Žiline, vedúca zo sídliska Hliny do centra. 
Priebeh.
Nadväzuje na Hlinskú a začína na križovatke s Mostnou ulicou (Mestský okruh) na okraji sídliska Hliny. Križuje Veľkú okružnú a pokračuje k starej tržnici, kde končí na križovatke s ulicou Romualda Zaymusa. 
Ulicou vedie dôležitá tepna MHD, po ktorej vedú autobusy i trolejbusy na sídlisko Solinky a do mestskej časti Bytčica.
Hlinská ulica

Hlinská je frekventovaná ulica v Žiline, vedúca okrajom sídliska Hliny.
Priebeh.
Nadväzuje na Obvodovú a Komenského ulicu a začína na križovatke s Rajeckou cestou pri Váhostave. Pokračuje severným smerom, križuje niekoľko ulíc a končí na križovatke s Mostnou ulicou (Mestský okruh) na okraji sídliska Hliny, kde na ňu nadväzuje Komenského ulica. 
Ulicou vedie dôležitá tepna MHD, po ktorej vedú autobusy i trolejbusy na sídlisko Solinky a do mestskej časti Bytčica.
Ulica Matice slovenskej (Žilina)

Ulica Matice slovenskej je ulica v Žiline. Je to jeden z najdôležitejších dopravných ťahov sídliska Vlčince.
Priebeh.
Štvorprúdová ulica so zeleným pásom v strede začína na križovatke s ulicou Vysokoškolákov pri predajni Nay a vedie severovýchodným smerom k Rosinskej ceste, kde končí. Ústi do nej niekoľko ulíc a vedú ňou hlavné trolejbusové linky MHD. Tvorí hranicu medzi časťami Vlčince II a Vlčince III.
Občianska vybavenosť.
Na začiatku ulice sa nachádza elektroobchod Nay, okrem toho sa na ulici nachádzajú už len viaceré prevádzky pohostinského charakteru. Na ulici sa nachádza aj dôležitá zastávka MHD - zastavujú tu trolejbusové linky č. 1, 4, 5, 6, a 14, autobusová linka 20 a nočná linka 50.
Obálka (list)

Obálka je papierový obal slúžiaci na zabalenie listu či inej listiny. Zvyčajne sa používa na účely doručovania listov (či iných listín) poštou.
Obálka určená na poštové účely zvyčajne nesie informácie o adrese príjemcu (často aj odosielateľa) a poštovú známku.
Obvyklé veľkosti obálok podliehajú norme ISO 269.
Slovinsko na Letných olympijských hrách 2012

Slovinsko na Letných olympijských hrách 2012 bude reprezentovať minimálne 65 športovcov v 15 športoch.
Dáždnik

Dáždnik je zariadenie, ktoré umožňuje schovávať aj ochraňovať osoby a predmety pod ním ukryté pred dopadajúcim dažďom, slnečným žiarením (potom sa nazýva aj slnečník), niekedy (po istý čas) aj padajúcim snehom. Ide o sťahovateľnú plochu pokrytú nepremokavým materiálom tvoreným impregnovanou látkou, či plastovou fóliou, ktorá je umiestnená na drevených alebo kovových tyčiach. Tieto tyče konštrukciu podopierajú, aby sa nepoddala a umožňovala roztiahnutie. Na lepšie uchopenie (držanie) je dáždnik vybavený držadlom, ktoré je niekedy vybavené zahnutou rukoväťou.
Dnes sa vyrába celá škála dáždnikov od rôznych tvarov, veľkostí, farieb a materiálov. Niektoré sa vyrábajú ako skladacie, kedy sa dá dáždnik postupne do seba zasunúť, čím sa značne zmenší. Iné sú vyrábané len v celku a slúžia ako forma vychádzkovej palice. Menšie dáždniky sú pôvodne dáždniky dámske, tieto bývajú veľmi často prevedené ako skladacie tak, aby sa vošli do malej dámskej kabelky, bývajú tiež výrazne farebné. Veľké čierne dáždniky sú dáždniky pánske, tieto obvykle nebývajú skladacie.
V prípade, že dáždnik slúži na ochranu proti slnku, hovoríme o slnečníku. Často sa plocha dáždnika či slnečníka využíva ako reklamná plocha.
Dáždniky boli v niektorých dobách aj istým symbolom anglického džentlmena a obchodníka, ako také sa stali aj veľmi obľúbenou rekvizitou v mnohých nemých filmových groteskách.
Symbolu dáždnika sú venované dva znaky v znakovej sade Unicode: U+2602 (☂) je samotný dáždnik, U+2614 (☔) je dáždnik s kvapkami dažďa.
General Electric

General Electric Company (), alebo skrátene GE je americký nadnárodný konglomerát, zapísaný v obchodnom registri v Schenectady v štáte New York a so sídlom v Fairfielde v štáte Connecticut. Spoločnosť pôsobí v štyroch odvetviach: energetike, technologickej infraštruktúry, financie a Consumer &amp; Industrial.
V roku 2011 časopis "Fortune" klasifikoval spoločnosť GE 6. najväčšou firmou v USA, rovnako ako 14. najvýnosnejšou. Medzi ostatné klasifikácie roku 2011 patria 7. spoločnosť pre lídrov ("Fortune"), 5. najlepšia globálna značka ("Interbrand"), 82. zelená spoločnosť ("Newsweek"), 13. najobdivovanejšia spoločnosť ("Fortune") a 19. najinovatívnejšia spoločnosť ("Fast Company").
Spoločnosť založili v roku 1892 Thomas Alva Edison, Elihu Thomson, Edwin J. Houston a Charles A. Coffin, ktorý sa stal jej prvým prezidentom.
Akvizície a predaje.
Vo februári 2019 sa GE dohodol na predaji svojej biofarmaceutickej divízie spoločnosti Danaher za 21,4 miliardy USD. Biofarmaceutická divízia je súčastou divízie Life Sciences, ktorá je súčasťou GE Healthcare.
Medzinárodná federácia preťahovania lanom

Medzinárodná federácia preťahovania lanom (skr. TWIF – "Tug of War International Federation") je medzinárodná športová organizácia združujúca 58 národných zväzov preťahovania lanom na celom svete, sídliaca v Orfordville, v americkom štáte Wisconsin. Vznikla v roku 1960. Na jej čele v súčasnosti stojí Ír Cathal McKeever. TWIF je členom medzinárodnej športovej organizácie IWGA (Medzinárodná asociácia svetových hier), SportAccord a pridruženým členom MOV.
Členské zväzy.
Európa
Ázia
Oceánia
Amerika
Afrika
Gay

Gay môže byť:
Allianz

Allianz SE (predtým Allianz AG) je globálna spoločnosť poskytujúca finančné služby, so sídlom v Mníchove v Nemecku. Jej hlavným zameraním je poistenie. Od roku 2010 je 12. najväčšou skupinou poskytujúcou finančné služby na svete a 23. najväčšou spoločnosťou, podľa zložitého kritéria časopisu "Forbes".
Allianz predala v novembri 2008 Dresdner Bank banke Commerzbank. Ako výsledok tohto spojenia, Allianz získal 14% podiel v novej Commerzbank Group.
The Coca-Cola Company

The Coca-Cola Company () je americká nadnárodná nápojová korporácia a výrobca, distribútor a obchodník nealkoholických nápojových koncentrátov a sirupov. Spoločnosť je najviac známa pre ich vlajkový produkt, Coca-Colu, ktorá bola vymyslená v roku 1886 lekárnikom Johnom Stithom Pembertonom v Columbuse v štáte Georgia. Recept Coca-Coly a takisto aj značka boli odkúpené v roku 1889 obchodným magnátom Asa Griggsom Candlerom, ktorý založil The Coca-Cola Company v roku 1892. Okrem jej menovca, nápoja Coca-Cola, v súčasnosti Coca-Cola ponúka viac ako 500 značiek vo viac ako 200 krajinách alebo teritóriách a každý deň doručí viac ako 1,7 miliardy obalov.
Sídlom The Coca-Cola Company je Atlanta v štáte Georgia. Súčasným predsedom a CEO spoločnosti je Muhtar Kent.
Obálka

Obálka môže byť:
Slatiny

Slatiny môže byť:
Tretia ríša

Tretia ríša môže byť:
Reich

Reich môže byť:
Tretia ríša (propagandistický pojem)

Tretia ríša () je dnes označenie celého obdobia nacistického Nemecka, ale v samotnom nacistickom Nemecku sa názov používal viac-menej len do konca 30. rokov. V stredoveku mal tento termín náboženský význam - vláda Ducha svätého (pozri dole).
Nacistické Nemecko.
Nacistické Nemecko sa samo nazývalo Treťou ríšou v nadväznosti na bismarckovskú druhú ríšu (od roku 1871) a prvú Svätú ríšu rímsku (existovala do roku 1806). Chcelo sa tak stotožniť s údajne lepšou minulosťou.
V nacistickej propagande hral pojem „Tretia ríša“ svoju úlohu len krátky čas. Už od roku 1938, po pripojení Rakúska, sa uprednostňoval pojem „Veľkonemecká ríša“ ("Großdeutsches Reich"), a v júli 1939 ministerstvo propagandy odporučilo pojem „Tretia ríša“ nepoužívať. Dôvodom boli posmešky odporcov režimu, ktorí Hitlerovu Tisícročnú ríšu parodovali ako Štvrtú ríšu a nacistickému vedeniu prekážalo aj náboženské pozadie Svätej ríše rímskej. 
Po skončení vojny sa však pojem Tretia ríša vžil ako bežné označenie Nemecka pre celé nacistické obdobie 1933 – 1945.
Skoršie používanie pojmu.
Tretia ríša je v skutočnosti náboženský pojem, ktorý súvisí s chiliastickými hnutiami a ktorí používal pôvodne Joachim z Fiore. Podľa neho možno dejiny rozdeliť do troch období či ríš podľa jednotlivých osôb Trojice. 
V 20. rokoch 20. storočia bol tento pojem politicky zneužitý pri vzostupe NSDAP k moci. Vo svojej knihe "Das dritte Reich" (1923) opísal Arthur Moeller van den Bruck autoritársku utópiu podľa myšlienok národného socializmu, ktorá mala povstať ako následník nemeckého cisárstva, ktoré zaniklo s koncom 1. svetovej vojny.
Argir

Argir (dánsky: "Arge") je dedina na Faerských ostrovoch, konkrétne na ostrove Streymoy. Názov dediny vznikol pravdepodobne zo slova "airge", čo v staroírčine znamená "letná pastvina".
V posledných rokoch došlo k nárastu počtu obyvateľov a aj vďaka tomu mesto patrí od roku 1997 do aglomerácie hlavného mesta ostrova Tórshavn. Najzadnejšia časť Argiru je dokonca od hlavného mesta tak vzdialená, že je potrebné použiť auto. V roku 2007 obývalo obec 1 907 obyvateľov.
Z obce je pekný výhľad na more a takisto na hlavné mesto. Nachádza sa tu kostol a malebný prístav. Takisto tu môžeme nájsť futbalový klub Argja Bóltfelag.
Externé odkazy.
Argir na faroeislands.dk
Hoyvík

Hoyvík (dánsky:"Højvig") je tretie najväčšie mesto na Faerských ostrovoch, nachádza sa na ostrove Streymoy. Tvorí súčasť hlavného mesta Tórshavn, nachádza sa v jeho v jeho severnej časti.Východne od Hoyvíku leží malý neobývaný ostrov Hoyvíkshólmur. V roku 1939 tu bol postavený malý maják, ktorý tu však už nestojí.
Dejiny.
Prvý písomný prameň, ktorý hovorí o meste je Færeyinga Saga z roku 1200. Opisuje udalosti odohrávajúce sa sto rokov predtým. V Hoyvíku sa nachádza stará usadlosť datovaná až do 17. storočia, z ktorej je teraz múzeum pod otvoreným nebom.
Obyvateľstvo.
Populácia v Hoyvíku v posledných rokoch rastie. V roku 2010 v meste žilo 3 633 obyvateľov. Ešte do do polovice 19. storočia však populáciu tvorila len jedna farma. Po druhej svetovej vojne ale bolo v meste postavených pár domov. V 80 rokoch 20.storočia bol zaznamenaný najväčší rozmach. Zaujímavosťou je že obyvatelia si sami navrhovali farbu a design domu.
Významné inštitúcie.
K významným inštitúciám v Hoyvíku patrí Faerské Historické múzeum a Faerské gymnázium. Práve v budove historického múzea bol v roku 2005 podpísaná Hoyvícka dohoda (dohoda medzi Faerskými ostrovmi a Islandom o spoločnej hospodárskej zóne). Okrem týchto budov bol v roku 2007 postavený kostol. Navyše sa plánuje, že v meste bude sídliť Løgmaður, faerský ministerský predseda.
Externé odkazy.
Hoyvík na faroeislands.dk
Cesta I. triedy 43 (Česko)

Cesta I. triedy 43 je česká cesta I. triedy, ktorá začína v brnianskej mestskej časti Královo Pole a vedie severným smerom v trase E461 cez Sebranice (križuje I/19), Letovice a Svitavy (križuje I/34). Za mestom v časti Lačnov križuje cestu I/35 a E442, kde končí peáž s E461. Cesta pokračuje okrajom obce Třebovice (križuje I/14) cez Lanškroun a Štíty, kde križuje I/11 a pokračuje v jej peáži do Červenej Vody. Odtiaľ vedie cez Králíky a jej miestnu časť Dolní Lipka na štátnu hranicu s Poľskom, kde končí.
Cesta I. triedy 44 (Česko)

Cesta I. triedy 44 je česká cesta I. triedy, ktorá začína v Mohelnici na križovatke s cestou I/35 a E442. Vedie severným smerom cez Zábřeh a Bludov, kde križuje I/11 a pokračuje v jej peáži cez Šumperk do Petrova nad Desnou, kde sa cesta I/11 odpája. 
Cesta pokračuje horským terénom a Červenohorským sedlom () prekonáva Hrubý Jeseník. Prechádza mestom Jeseník (križuje I/60) a Mikulovice, kde končí na štátnej hranici s Poľskom.
Runavík

Runavík je dedina na ostrove Eysturoy, na Faerských ostrovoch. 
Je súčasťou rovnomennej obce, ktorá zahŕňa dediny Saltangará, Æðuvík, Glyvrar, Lambi, Rituvík, Skipanes, Søldarfjørður a Lambareiði a rozpína sa na viac ako 10 km štvorcových, na východnom brehu fjordu Skálafjørður. Obec mala v roku 2010 3 797 obyvateľov.
Založený bol roku 1916 a je to významný rybársky prístav. V dedine pôsobí aj futbalový klub NSÍ Runavík.
Cesta I. triedy 45 (Česko)

Cesta I. triedy 45 je česká cesta I. triedy, ktorá začína pri obci Horní Loděnice neďaleko Moravského Berouna na križovatke s cestou I/46. Vedie severným smerom cez Dětřichov nad Bystřicí, Bruntál (križuje I/11) a Krnov (križuje I/57), kde končí na štátnej hranici s Poľskom.
Pôstne obdobie

Pôstne obdobie je obdobie keď je v cirkvi pôst. Každá cirkev má vlastné pôstne obdobia.
Rímskokatolícka cirkev.
V rímskokatolíckej cirkvi je obdobie roka liturgicky nazývané pojmom "pôstne obdobie" umiestnené pred Veľkou nocou a trvá 40 dní – začína sa v Popolcovú stredu a končí sa Piatkom utrpenia Pána. Do pôstnych dní sa v západnom obrade nerátajú nedele. Podľa pôstneho poriadku Rímskokatolíckej cirkvi sú dni prísneho pôstu predovšetkým Popolcová streda a Piatok utrpenia Pána (hoci ten už nie je dňom pôstneho obdobia), keď je prikázané zdržiavať sa mäsitých pokrmov a je dovolené iba raz za deň sa dosýta najesť. V rámci rozjímania nad utrpením Krista sa počas neho modlia napríklad krížové cesty počas piatkov.
Pôstne obdobie je rozdelené akoby na dve časti.
Prvá časť trvá od popolcovej stredy do soboty po 4. pôstnej nedeli. Táto časť pôstu je zameraná na vlastné pokánie, ľútosť nad hriechmi. Význačným dňom je štvrtá pôstna nedeľa (tzv. Laetare), ktorá sa nesie v mierne radostnejšom duchu. Kňaz si počas tejto nedele môže obliecť ružový ornát (druhý deň v liturgickom roku, kedy to môže urobiť je 3. adventná nedeľa). Zmyslom tejto nedele je pripomienka, že veľkonočná radosť „už je blízko“.
Druhá časť pôstneho obdobia sa začína 5. pôstnou nedeľou (tzv. smrtná nedeľa), tu sa mení zameranie pôstneho obdobia z vlastného pokánia na rozjímanie o Kristovom utrpení. Trvá až do zeleného štvrtku, kedy sa pôstne obdobie končí a začína obdobie veľkonočného trojdnia. Danému aspektu sú prispôsobené liturgické čítania a modlitby i spevy. Od oltárov sa odstráni akákoľvek kvetinová výzdoba a všetky kríže sa zahalia čiernym, alebo fialovým súknom.
Byzantský obrad.
V gréckokatolíckej a pravoslávnej cirkvi existuje viacero pôstnych období: Veľký pôst, filipovka, petro-pavlovský pôst a uspenský pôst. Veľký pôst časovo približne zodpovedá rímskokatolíckemu "pôstnemu obdobiu" pred Paschou (začína sa však trocha skôr a nezarátavajú sa doňho soboty a nedele), ale výrazne sa od neho líši pôstnou disciplínou, obsahovo i liturgicky.
Cesta I. triedy 46 (Česko)

Cesta I. triedy 46 je česká cesta I. triedy, ktorá začína pri Vyškove na križovatke s diaľnicou D1 (následne križuje I/47). Vedie severným smerom v peáži s E462 cez Drysice, Prostějov a Olomouc (križuje I/35 a I/55), kde peáž s E462 končí. Pokračuje cez Dolany, Šternberk, Horní Loděnice (križuje I/45), Moravský Beroun, Litultovice a Opavu (križuje I/11, I/56 a I/57) na štátnu hranicu s Poľskom pri obci Sudice, kde I/46 končí.
Cesta I. triedy 47 (Česko)

Cesta I. triedy 47 je česká cesta I. triedy, ktorá začína vo Vyškove (následne križuje I/46) a vedie cez Ivanovice na Hané, Kroměříž (križuje diaľnicu D1) do Hulína, kde začína peáž s cestou I/55 po Přerov. Pokračuje cez Lipník nad Bečvou, odtiaľ v peáži s E442 a I/35 do Hraníc na Moravě. Pokračuje Bělotínom (križuje E442 a I/48) a Fulnekom, kde na križovatke s I/57 končí. 
Niektoré zdroje trasujú cestu I/47 ďalej cez Bílovec a Klimkovice do Ostravy.
Cesta I. triedy 48 (Česko)

Cesta I. triedy 48 je česká cesta I. triedy, ktorá začína v Bělotíne na križovatke s I/47. Prechádza ňou E462 a vedie cez Nový Jičín (križuje I/57), Příbor (križuje I/58), Frýdek-Místek (križuje I/56) a Horní Tošanovice (križuje I/68) do Českého Těšína. Tu križuje cestu I/11 a v peáži s E75 vedie na štátnu hranicu s Poľskom, pred ktorým ešte križuje I/67 a následne končí.
Majstrovstvá sveta v hádzanej žien 2013

Majstrovstvá sveta v hádzanej žien 2013 boli v poradí 21. Majstrovstvá sveta v hádzanej žien, ktoré organizuje Medzinárodná hádzanárska federácia (IHF). Konali sa v štyroch srbských mestách: Belehrad, Niš, Nový Sad a Zrenjanin v dňoch od 6.22. decembra 2013, za účasti 24 tímov. Svoj prvý titul si vybojovali hádzanárky Brazílie, ktorý sa stali iba druhým neeurópskym majstrom sveta (po Kórejskej republike v roku 1995). Strieborné Srbsky dosiahli svoje historicky najlepšie umiestnenie na MS. Vo finále MS padol aj svetový rekord v medzinárodnom zápase žien, ktorý bol 19 467 divákov.
Srbsko získalo právo organizovať MS 2013 vo voľbách IHF, keď vyhralo hlasovanie pred Kórejskou republikou.
Cesta I. triedy 49 (Česko)

Cesta I. triedy 49 je česká cesta I. triedy, ktorá začína v Otrokoviciach na križovatke s I/55. Prechádza cez Zlín, Vizovice (križuje I/69), Valašskú Polanku (odtiaľ po Horní Lideč peáž s I/57), Horní Lideč a Střelnú na hranicu so Slovenskom v Lyskom priesmyku, kde nadväzuje slovenská cesta I/49.
Midnight Run

„Midnight Run“ je skladba britského speváka Example, z jeho tretieho štúdiového albumu "Playing in the Shadows". Skladba bola vydaná v Spojenom kráľovstve dňa 4. decembra 2011, ako štvrtý singel albumu cez iTunes. Skladbu produkoval Feed Me.
Hudobné video.
Hudobné video k skladbe „Midnight Run“ bolo prvýkrát vydané na YouTube dňa 21. októbra 2011, s celkovou dĺžkou štyri minúty a štyri sekundy.
Cesta I. triedy 50 (Česko)

Cesta I. triedy 50 je česká cesta I. triedy, ktorá začína v Brne a končí na hraničnom prechode Starý Hrozenkov.
Priebeh.
Dôležitá spojnica Moravy a Slovenska začína na križovatke s cestou I/42 a za mestom prechádza na D1. Od zjazdu pri Holubiciach pokračuje ako E50 cez Slavkov u Brna (križuje I/54), Bučovice, Uherské Hradiště (križuje I/55), Uherský Brod a Starý Hrozenkov na hranicu so Slovenskom, kde nadväzuje cesta I/9 (bývalá I/50).
Cesta I. triedy 51 (Česko)

Cesta I. triedy 51 je česká cesta I. triedy, ktorá začína v Hodoníne na križovatke s I/55 a končí za mestom na hraničnom moste ponad rieku Morava, kde na ňu nadväzuje cesta I/51.
Cesta I. triedy 70 (Česko)

Cesta I. triedy 70 je česká cesta I. triedy, ktorá začína na križovatke s I/55 pri obci Petrov a končí na hraničnom prechode Skalica–Sudoměřice, kde na ňu nadväzuje cesta II/426.
Lexmark

Lexmark International, Inc. () je americká korporácia, ktorá vyvíja a vyrába tlačiarenské a obrazové produkty, ako laserové a atramentové tlačiarne, multifunkčné produkty, tlačiarenské náplne a poskytuje služby pre obchodníkov a individuálnych spotrebiteľov. Spoločnosť má sídlo v Lexingtone v štáte Kentucky.
História.
Spoločnosť Lexmark bola založená v roku 1991, kedy IBM rozdelila prevádzku svojich tlačiarní a tlačiarenských produktov investičnej firme Clayton &amp; Dubilier, Inc. skúpením akcií na dlh. Spoločnosť Lexmark sa stala v roku 1995 verejnou obchodnou spoločnosťou.
Cesta I. triedy 52 (Česko)

Cesta I. triedy 52 je česká cesta I. triedy, ktorá začína v Brne a končí na hraničnom prechode s Rakúskom pri Mikulove.
Priebeh.
Dôležitá spojnica Brna a Viedne začína na križovatke s cestou I/42 a následne križuje diaľnicu D1 (E50, E65 a E462), kde získava štatút medzinárodnej cesty E461. Pokračuje cez Modřice, Pohořelice (križuje I/53) a Mikulov (križuje I/40), na hraničný prechod s Rakúskom, kde končí.
Cesta I. triedy 53 (Česko)

Cesta I. triedy 53 je česká cesta I. triedy, ktorá začína v Znojme na križovatke s cestou I/38 (E59) a vedie cez Lechovice do Pohořelíc, kde končí na križovatke s cestou I/52.
Cesta I. triedy 54 (Česko)

Cesta I. triedy 54 je česká cesta I. triedy, ktorá začína v Slavkove u Brna a končí na hraničnom prechode Moravské Lieskové–Strání.
Priebeh.
Začína na križovatke s I/50 a E50 pri Slavkove u Brna, odkiaľ pokračuje cez Žarošice, Kyjov, Veselí nad Moravou (križuje I/55), Blatnice pod Svatým Antonínkem (križuje I/71).Pred obcou Boršice u Blatnice sa križuje s III\1004 , v obci sa križuje s III\1003 . V Slavkove sa križuje s II\499 a za obcou sa križuje s III\1002 . V Blatničke sa križuje s III\1005 .Pred Stráňami sa križuje s III\1001 a v obci sa križuje s III/1000. Potom cesta pokračuje na štátnu hranicu so Slovenskom, kde končí a odkiaľ pokračuje slovenská cesta I/54.
Cesta I. triedy 55 (Česko)

Cesta I. triedy 55 je česká cesta I. triedy, ktorá začína v Olomouci a končí pri Břeclavi na hraničnom prechode do Rakúska.
Priebeh.
Cesta I/55 začína v Olomouci na križovatke s cestou I/35 a I/46 (E442 a E462) a vedie južným smerom cez Přerov (križuje I/47), Hulín (križuje D1), Otrokovice (križuje I/49), Uherské Hradiště (križuje I/50 a E50) a Uherský Ostroh (križuje I/71) do Veselí nad Moravou (križuje I/54). Pokračuje cez Strážnice, Petrov (križuje I/70), Hodonín (križuje I/51), pri Břeclavi križuje diaľnicu D2 (E65), prechádza mestom a smeruje na hraničný prechod do Rakúska, kde I/55 končí.
One Direction

One Direction (skrátene 1D) je anglicko-írska chlapčenská hudobná skupina, ktorú tvoria Harry Styles, Liam Payne, Niall Horan a Louis Tomlinson. Bývalým členom je Zayn Malik, ktorý sa rozhodol skupinu opustiť v marci 2015. V siedmej sérii speváckej súťaže "The X Factor" obsadili 3. miesto a následne podpísali nahrávaciu zmluvu so Sony Music.
História.
V X Factore sa najprv snažili uspieť ako jednotlivci, ale v bootcampe ich Nicole Scherzinger, Simon Cowell a Louis Walsh dali dohromady a skupina postúpila do domov porotcov. Tam zaspievali pieseň „Torn“ a postúpili do semifinálových kôl. V týchto postupne zaspievali piesne „Viva la Vida“ od skupiny Coldplay, „My Life Would Suck without You“ od Kelly Clarkson, „Nobody Knows“ od P!nk, „Total Eclipse of the Heart“ od Bonnie Tyler, „Kids in America“ od Kim Wilde, „The Way You Look Tonight“ od Eltona Johna, „All You Need Is Love“ od The Beatles, „Summer of 69“ od Bryana Adamsa, „You Are So Beautiful“ od Joea Cockera, „Only Girl in the World“ od Rihanny, „Chasing Cars“ od Snow Patrol, „Your Song“ od Eltona Johna, „She's the One“ (s Robbiem Williamsom) a opäť „Torn“ od Natalie Imbruglie.
V novembri 2011 vydala skupina svoj prvý album "Up All Night", na ktorý od decembra 2011 do júla 2012 naviazalo turné Up All Night Tour, ktorého koncerty sa odohrali v Spojenom kráľovstve, Írsku, Austrálii, Novom Zélande, USA, Kanade a v Mexiku. Vo februári a marci 2012 zároveň vystupovali spoločne s Big Time Rush na ich americkom turné Better with U Tour. Druhý album s názvom "Take Me Home" vydali One Direction v novembri 2012 a medzi februárom a novembrom 2013 opäť nasledovalo celosvetové turné Take Me Home Tour, ktoré bolo odštartované v Európe a ukončené v Ázii. Ich tretí album "Midnight Memories" bol vydaný v novembri 2013.
Členovia One Direction taktiež hosťovali v seriáli "iCarly" v epizóde „iGo One Direction“ (6. séria, diel 96) a objavili sa tiež v show "Saturday Night Live" (séria 37, diel 720) a dvakrát v show "Alan Carr Chatty Man".
Kariéra.
2010.
The X Factor. V roku 2010 sa všetci piati členovia neúspešne pokúsili sólovo dostať do finálových kôl, ale napriek tomu sa hosťujúcej porotkyni Nicole Scherzinger podarilo presadiť nápad na spojenie týchto piatich sólistov do jednej skupiny a tak sa stali súťažiacimi v kategórii skupina, ich mentorom sa stal Simon Cowell.Počas pôsobenia predviedli neskutočné výkony, ale napokon skončili tretí po finalistke Rebecce Fergusonovej a víťazovi Mattovi Cardleovi. Ale ich mentor Simon Cowell povedal, že toto je začiatok skupiny One Direction a mal pravdu.
2011.
Po skončení súťaže The X-Factor skupina podpísala nahrávaciu zmluvu so Sony Music. Od februára do apríla 2011 absolvovali spolu s ďalšími deviatimi súťažiacimi turné po Spojenom kráľovstve a Írsku.
Ich debutový singel "What Makes You Beautiful" vyšiel 11. septembra 2011 a umiestnil sa v hitparáde UK Singles Chart na 1. mieste. Do konca roku 2011 predali viac ako 540 tisíc kópií.
Cesta I. triedy 56 (Česko)

Cesta I. triedy 56 je česká cesta I. triedy, ktorá začína v Opave na križovatke s cestou I/11 a vedie cez Hlučín, Ostravu (križuje D1 a I/11), Frýdek-Místek (križuje I/48 a E462) a Ostravice do Bílej, za ktorou končí na križovatke s cestou I/35 (E442).
Medzinárodná federácia rugby league

Medzinárodná federácia rugby league (skr. RLIF – "Rugby League International Federation") je medzinárodná športová organizácia združujúca 42 národných zväzov rugby league na celom svete. Sídli v Sydney, v Austrálii. Vznikla v roku 1998. Na jej čele v súčasnosti stojí Novozélanďan Scott Carter. RLIF nie je členom MOV.
Dejiny.
Predchodca RLIF vznikol 25. januára 1948 s názvom "International Rugby League Board (IRLB)". jeho zakladajúci členovia boli Anglicko, Francúzsko a Nový Zéland. Austrália, ktorá sa nestala členom, bojkotovala túto organizáciu. Koniec sporom nastal v roku 1998, keď vznikla nová zastrešujúca organizáciaRLIF so sídlo v Sydney. 
Členské zväzy.
Európa
Ázia
Oceánia
Amerika
Afrika
Čakatelia na členstvo
Rebríček RLIF.
RLIF zostavuje rebríček, ktorý zoraďuje jednotlivé národné reprezentácie podľa ich dosiahnutých výsledkov. Zostavujú sa rebríčky mužov podľa výsledkov na majstrovstvách sveta či kontinentálnych majstrovstiev, turnajoch, atď.
Podujatia.
Národné tímy
Kluby
Abbádovci

Abbádovci bola islamská dynastia vládnuca v 11. storočí španielskej Seville. Jej zakladateľ bol kádi Kásim Mohammad, ktorý vládol v období 10231042. Vyhlásil nezávislosť od Córdoby a pustil sa do obsadzovania okolitých území. Vo výbojoch pokračoval aj jeho syn Abbád al-Mutadíd, vládnúci v rokoch 10421068. Abbádov syn Mohammed al-Mutamid dokonca v roku 1068 dobyl Córdobu. Voči tejto územnej expanzii sa postavil na odpor kráľ Kastílie a Leónu Alfonz VI., ktorý však v roku 1086 podľahol spojeným silám Abbádovcov a Almorávidovcov. Toto víťazstvo však znamenalo i koniec tejto vládnucej dynastie, pretože vládu nad ich územím prevzali práve Almorávidovci.
Dorothy Chandler Pavilion

Dorothy Chandler Pavilion (slovensky "Pavilón Dorothy Chandlerovej") je jedna z hál v Los Angeles Music Center – jedného z troch najväčších kultúrnych centier v USA. Pavilón má 3 197 sedadiel v štyroch poschodiach so závesnými lustrami, točitými schodmi a bohatou dekoráciou. Stavba začala 9. marca 1962 a skončila slávnostným otvorením v 27. septembra 1964. Pavilón bol pomenovaný podľa Dorothy Buffum Chandlerovej, ktorá „sa snažila vybudovať vhodný domov pre losangeleskú filharmóniu a chcela omladiť kultúru v Los Angeles. Výsledkom bol úspech pani Chandlerovej, Music Center of Los Angeles County (Hudobné centrum losangeleského kraja). Jej úporná deväťročná kampaň za Music Center priniesla viac než 19 miliónov dolárov v súkromných daroch“, poznamenal Albert Greenstein v 1999.
V Pavilóne Dorothy Chandlerovej sa okrem koncertov a iných kultúrnych podujatí konalo odovzdávanie ocenení Academy Award s prestávkami v rokoch 1969 až 1999.
Európska cesta 59

Európska cesta 59 ("E59") je európska cesta vedúca z Jihlavy v Česku do metropoly Chorvátska Záhrebu. Pôvodne začínala už v Prahe a do Jihlavy viedla po diaľnici D1.
Dušan Mravec

Dušan Mravec (* 15. december 1980, Žilina) je slovenský maliar. Študoval na Akadémii umení v Banskej Bystrici a Akadémii výtvarných umení v Prahe v ateliéri intermediálnej tvorby prof. Milana Knížáka, v ateliéri klasických maliarskych techník prof. Zdeňka Berana a v ateliéri konceptuálnych tendencií prof. Miloša Šejna.
V zahraničí študoval na SAMK-School of Business and Fine Art v Kankaanpää a Helsinkách vo Fínsku a na Kráľovskej Akadémii výtvarných umení v Antverpách v Belgicku.
Zaoberá sa realistickou maľbou, ktorá má fotorealistické, hyperrealistické a expresionistické tendencie. Tematicky sa vo svojich dielach zaoberá zátiším, krajinami a portrétmi, ktoré niekedy spája do veľkoformátových cyklov. Dodnes vznikli cykly: Štúdie, Oltáre, Kompozície.
Honeywell

Honeywell International, Inc. () je hlavnou konglomerátnou spoločnosťou, ktorá vyrába množstvo spotrebných výrobkov, inžinierskych služieb a aerokozmických systémov pre širokú škálu spotrebiteľov, od súkromných spotrebiteľov až po hlavné korporácie a vlády.
Honeywell je spoločnosťou zahrnutou v zozname Fortune 100 s približne 130 000 zamestnancami, z ktorých približne 58 000 sú zamestnaní v USA. Spoločnosť má sídlo v meste Morristown v New Jersey. Jej súčasným CEO je . Spoločnosť a jej spoloční predchodcovia boli členom burzového indexu Dow Jones Industrial Average od 7. decembra 1925 do 9. februára 2008.
Súčasná "Honeywell International, Inc." je výsledkom spojenia, v ktorom Honeywell Inc. bola v roku 1999 nadobudnutá oveľa väčšou spoločnosťou AlliedSignal.
Honeywell má mnoho značiek, ktoré spotrebitelia poznajú. Jedným z najznámejších produktov sú termostaty, turbodúchadlá Garrett a automobilové produkty predávané pod značkami Prestone, Fram a Autolite.
Európska cesta 48

Európska cesta 48 ("E48") je európska cesta vedúca z nemeckého Schweinfurtu do Prahy v Česku.
Európska federácia rugby league

 
Európska federácia rugby league (, skratka RLEF) je európska športová organizácia pre rugby league. Federácia bola založená v roku 2003 a v súčasnosti (2011) združuje 21 národných zväzov rugby league. Sídli v Leedsi, v Spojenom kráľovstve, a jej prezidentom je v súčasnosti (2011) Angličan Richard Lewis. RLEF je jednou z dvoch členských konfederácií Medzinárodnej federácie rugby league (RLIF).
Členské federácie.
Riadni členovia
Pridružení členovia
Oficiálni pozorovací členovia
Nezaradení členovia
Sčítanie obyvateľov, domov a bytov

Sčítanie obyvateľov, domov a bytov je od roku 2001 oficiálny názov sčítania obyvateľstva na Slovensku.
Názov.
Na Slovensku sa prvé sčítania označovali ako konskripcie alebo súpisy ľudu (pôvodne z ), neskôr sa oficiálne sčítania obyvateľstva do roku 1950 označovali ako Sčítanie ľudu (pôvodne z ), od roku 1961 bol názov Sčítanie ľudu, domov a bytov a od roku 2001 „Sčítanie obyvateľov, domov a bytov“. V Česku sa aj dnes ešte sčítanie oficiálne volá Sčítání lidu, domů a bytů.
Dejiny.
Na území dnešného Slovenska sa prvé čiastočné sčítanie uskutočnilo v roku 1715 a prvé sčítanie všetkých obyvateľov sa uskutočnilo v rokoch 17841787 v Uhorsku za vlády Jozefa II. Moderné sčítania začali až od roku 1869, kedy sa konalo prvé moderné sčítanie ľudu, od ktorého sa ďalšie sčítania ľudu uskutočňovali podľa zásad, ktoré stanovili medzinárodné štatistické kongresy v desaťročných intervaloch.
Prvé sčítanie samostatného Slovenska sa konalo v roku 2001, ktoré zabezpečil v plnom rozsahu Štatistický úrad Slovenskej republiky, ktorý všetky ďalšie sčítania od toho roku vykonáva. Na Slovensku sa sčítavanie koná každých 10 rokov. V sčítaní obyvateľov, domov a bytov v roku 2011 si po prvý raz v histórii mohli obyvatelia vybrať, či sčítacie formuláre vyplnia v listinnej podobe alebo v elektronickej forme.
Sčítanie obyvateľov, domov a bytov v roku 2021 je prvé elektronické sčítanie obyvateľstva na Slovensku. Obyvatelia sa môžu sčítať sami prostredníctvom webovej stránky scitanie.sk alebo cez mobilnú aplikáciu "SODB 2021". Sčítanie obyvateľov samovyplnením formulára prebieha od 15. februára do 31. marca 2021. Asistované sčítanie bude od apríla do konca októbra 2021. Sčítanie domov a bytov prebehlo od 1. júna 2020 do 15. februára 2021.
Európska cesta 49

Európska cesta 49 ("E49") je európska cesta vedúca z nemeckého Magdeburgu do Viedne v Rakúsku.
Cenzus

Cenzus ( = "ohodnotenie, sčítanie, odhad majetku, zoznam občanov, daňová listina, majetok") môže byť:
Konskripcia

Konskripcia môže byť historicky:
Disperzita

Disperzita môže byť:
Dynasty

Dynasty môže byť:
Sandavágur

Sandavágur je dedina na Faerských ostrovoch, konkrétne na ostrove Vágar. Názov 'Sandavágur' znamená vo faerčine niečo ako piesočná zátoka, čo naznačuje aj fjord, ktorý sa nachádza blízko obce. V dedine žilo v roku 2010 825 obyvateľov. Sandavágur žije hlavne z rybolovu a konzervovania rybích produktov. Dominantou dediny je slávny Sandavágurský kameň, ktorý dokazuje, že prvým osadníkom oblasti bol istý Torkil Onundarson z Rogalandu z Nórska v 13. storočí. Vykopávky v okolí mesta odhalili aj ruiny stredovekých stavieb. Okrem toho tu možno nájsť kostol z roku 1917. Sandavágur bol už dvakrát vyhlásený za najčistejšie sídlo Faerských ostrovov.
Sørvágur

Sørvágur je rybárska dedina na ostrove Vágar, na Faerských ostrovoch. V preklade Sørvágur znamená zátoka Sør. Je to najväčšia dedina v rámci obce Sørvágs Kommuna. Leží vo fjorde Sørvágsfjørður a pri jazere Sørvágsvatn. V dedine žilo v roku 2010 974 obyvateľov. Neďaleko dediny sa nachádza jediné letisko na Faerskách ostrovoch – Letisko Vágar. V dedine pôsobí aj futbalový klub SÍ Sørvágur.
Nikelmetalhydridový akumulátor

Nikelmetalhydridový akumulátor (iné názvy: niklovo-metalhydridový akumulátor, nikel-metalhydridový akumulátor, niklometalhydridový akumulátor, NiMH akumulátor, skrátene NiMH, hovorovo je namiesto slova akumulátor slovo batéria) je akumulátor (nabíjateľný galvanický článok), ktorý má kladnú elektródu z hydroxidu nikelnatého a zápornú elektródu z kovového hydridu (nesprávne: metalhydridu). 
V súčasnosti je to jeden z najčastejšie používaných akumulátorov elektrickej energie. V porovnaní s podobným nikel-kadmiovým akumulátorom má približne dvojnásobnú kapacitu. Hlavnými dôvodmi jeho veľkého rozšírenia je jeho značne veľká kapacita a schopnosť dodávať pomerne veľký prúd spolu s prijateľnou cenou. Určité omedzenie predstavuje jeho napätie 1,2 V, ktoré je nižšie než napätie bežných batérií na jedno použitie s 1,5 V, ktoré môže v rade prípadov nahradiť, ale nie vždy. Nemá pamäťový efekt, v mraze má oveľa menšiu kapacitu.
Svetová futsalová asociácia

Svetová futsalová asociácia (skr. AMF – "Asociation Mondiale de Futsal") je medzinárodná športová organizácia združujúca 46 národných zväzov sálového futbalufutsalu na celom svete, sídliaca v Asuncióne, v Paraguaji. Vznikla v roku 1971 ako FIFUSA a pod názvom AMF vystupuje od roku 2002. Na jej čele v súčasnosti stojí Paraguajčan Rolando Alarcon Rios. AMF nie je členom MOV.
História.
Predchodca AMF, "Federación Internacional de Fútbol de Salón (FIFUSA)" vznikla 25. júla 1971 v dôsledku rozširovania sa tohto športu z Južnej Ameriky do ostatného sveta. Medzi jej zakladateľských členov patrili: Argentína, Bolívia, Brazília, Paraguaj, Peru, Portugalsko a Uruguaj. O 11 rokov neskôr organizuje FIFUSA prvé majstrovstvá sveta. Kvôli sporu s FIFA kvôli používaniu názvu futbal (v názve sálový futbal) si v roku 1985 FIFUSA zaregistrovala vlastný názovfutsal. V reakcii k stagnácii činnosti FIFUSA vytvorili zástupcovia PANAFUTSAL novú zastrešujúcu organizáciu pre nezávislý medzinárodný futsal. Velkým medzníkom AMF bolo zorganizovanie prvých ženských majstrovstiev sveta v roku 2008.
AMF je jednou z mála športových organizácií, ktoré umožnia tímom oficiálne neuznaných krajín, ako sú Abcházsko, Južné Osetsko, Kosovo, Katalánsko, Baskicko či Galícia zúčastniť sa vrcholných podujatí a reprezentovať tieto autonómne územia. Najväčším bojkotérom takýchto akcií je Španielsko, v súčasnosti najlepší futsalový tím pod patronátom FIFA.
Členské zväzy.
Európa
Ázia
Oceánia
Afrika
 
Amerika
Sympatizujúci členovia
Podujatia.
Národné tímy
Kluby
Františkánska korunka

Františkánska korunka alebo sedemradostný ruženec je rímskokatolícka modlitba, ktorá sa modlí na ruženci.
Pôvod tejto modlitby podľa legendy siaha do obdobia okolo roku 1420.
Táto korunka pozostáva zo 7 desiatkov a obsahuje tieto tajomstvá: zvestovanie, navštívenie Alžbety, narodenie Pána, návšteva mudrcov, nájdenie v chráme, zmŕtvychvstanie, nanebovzatie a korunovanie Panny Márie.
The Next Episode

„The Next Episode“ je singel amerického rappera Dr. Dre z roku 2000, vydaný z jeho albumu "2001". Na skladbe spolupracovali Snoop Dogg, Nate Dogg a Kurupt (poslední dvaja sú neuvedení). Je to tretí singel z albumu a dosiahol 23. miesto v rebríčku Billboard Hot 100. Podľa "Chartfacts" sa v Spojenom kráľovstve medzi rokmi 2001 až 2002 predalo 146 570 kópií singlu. Táto skladba je druhou najsťahovanejšou skladnou od Dr. Dre na iTunes.
Hvannasund

Hvannasund (dánsky: Kvannesund, starší názov Quannesund) je dedina na Faerských ostrovoch, čo je autonómna oblasť v Dánsku.
Poloha.
Hvannasund sa nachádza na západnom pobreží ostrova Viðoy. Súsedí s dedinou Norðdepil, ktorá je na ostrove Borðoy. Dediny sú vzájomne prepojené pomocou priehrady. Severne od Hvannasundu ležia veľký popraskané skaly majúce názov Skrudhettan. Stará legenda hovorí, že skaly sa rozpadli vo chvíli, keď sa Ježiš narodil.
Zaujímavosti.
Dňa 26. mája 2008 zasiahlo osadu mini-tsunami. Katastrofa sa však obišla bez zranení či stratách na životoch.
Dňa 3. septembra 2008, mestská rada vyhlásila, že sa bude konať referendum o zlúčení osady Hvannasund s mestom Klaksvík. Referendum sa konalo 17. septembra. Z celkového počtu 321 oprávnených, 278 hlasovalo. Výsledkom bolo 68 za, 208 proti a 2 hlasovacie lístky boli prázdne, a tak bolo spojenie odmietnuté.
Externé odkazy.
Oficiálna stránky mesta